
Par grozījumiem Madonas novada pašvaldības domes 30.06.2026. lēmuma Nr. 345 pielikumā “Madonas novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodikas un apstiprināšanas kārtība” 

Ar 2026. gada 1. jūliju stājās spēkā no jauna izstrādātie noteikumi “Madonas novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodikas un apstiprināšanas kārtība”.
Ņemot vērā nepieciešamību nodrošināt dažādus kultūras pasākumu pagastos, ir nepieciešams precizēt noteikumus – paredzēt atlaides bērniem un izstrādāt biļešu iepriekšpārdošanas nosacījumus. 
Noklausījusies sniegto informāciju, ņemot vērā 13.08.2026. kultūras un sporta jautājumu komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Papildināt Madonas novada pašvaldības domes 30.06.2026. lēmuma Nr. 345 pielikumu “Madonas novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodikas un apstiprināšanas kārtība”  ar IV. VII. un VIII. nodaļu, izsakot tās šādā redakcijā:

IV. nodaļu 17.1. punkt papildināt ar:
17.1.16. Zinību dienas pasākumi

VII. Piemērojamās atlaides
29. Bērniem līdz 7 gadu vecumam piemērojama bezmaksas ieeja (neaizņemot atsevišķu sēdvietu), izņemot kinoseansus un bērniem paredzētos pasākumus, kuriem piemērota ieejas maksas atbilstoši šo noteikumu 21. punktam.
30. Iepriekšpārdošanā (Pašvaldības struktūrvienībās) biļešu cenai (kas aprēķināta 21.punktā noteiktajā kārtībā) piemērojama atlaide (ja pasākuma organizētājs to piedāvā un spēj nodrošināt):
30.1. ballēm un koncertiem 3,00 EUR apmērā, ja standarta biļešu cena ir līdz 15,00 EUR (neieskaitot);
30.2. ballēm un koncertiem 5,00 EUR apmērā, ja standarta biļešu cena ir sākot no 15,00 EUR (ieskaitot);
30.3. teātra izrādēm 2,00 EUR apmērā, ja standarta biļešu cena ir aprēķināta sākot no 7,00 EUR (ieskaitot).

VIII. Noslēguma jautājumi
31. Noteikumi stājas spēkā ar 2026. gada 1. jūliju

2. Grozījumi stājas spēkā ar 2026. gada 1. septembri.
3. Uzdot  Attīstības nodaļai publicēt izmaiņas Madonas novada pašvaldības mājas lapā.



Domes priekšsēdētājs							A. Lungevičs



Torstere  22034411

